**Egy új Debreceni Szemle**

Ismét a megszokott nevén jelentkezik egy folyóirat, amelyre még sokan emlékeznek, hiszen legutóbb 1981–1989 között jelent meg itt, Debrecenben ilyen címmel periodika. S persze nagyon sokan vannak, akik a korábbi ilyen címû folyóiratra is emlékeznek, amelynek a mostani vállakozás a legjobb értelemben kíván a folytatása lenni, az 1927–1944 között *Hankiss János* és *Milleker Rezsô* szerkesztésében megjelenô orgánumra.

Óriási szellemi potenciál halmozódott itt fel az utóbbi évtizedekben, új kutatási törekvések, irányzatok szervezôdtek, új kutatói iskolák létesültek. Az egyes tudományterületek, kulturális ágazatok számára közös fórum nyitása elôsegíti a szellemi érintkezést, hozzájárulhat olyan új eredmények megszületéséhez, amelyek elzárkózva aligha jöhetnének létre.

Az egyes, egymástól látszólag nagyon távoli tudományterületek, kulturális szférák mások számára megfontolandó mondanivalókat nyújthatnak. Lehetôségeink szerint meg kell ismernünk a világban formálódó folyamatokat, helyet kell adni képviselôiknek a folyóirat hasábjain. Országunk új helyzetében ez nem lehetetlen, hanem ellenkezôleg, egyenesen szükségszerû.

Mindezt felismerte az alakuló **Universitas** és a **Debreceni Akadémiai Bizottság**, amikor alapítványt létesítettek egy tudományos–kulturális folyóirat létrehozására, s természetesen a **város** is, megfelelô anyagi támogatást biztosítva hozzá.

Az olvasó támogatása nélkül természetesen nem megyünk semmire sem. Olyan folyóiratot kell kiadnunk, amelyet — legalább részben — az olvasó szerkeszt, tanácsaival, ötleteivel, felajánlott írásaival. Közvetlen, élô kapcsolatnak kell kialakulnia az olvasók és a szerkesztés között. Ha ez létrejön, elértük célunkat.

**Gunst Péter**  
*a Debreceni Szemle folyóirat fôszerkesztôje*